CELEX: 62018CA0242
Language: et
Date: 2019-07-03 00:00:00
Title: kohtuasi C-242/18: Euroopa Kohtu (esimene koda) 3. juuli 2019. aasta otsus (Varhoven administrativen sadi eelotsusetaotlus — Bulgaaria) — „UniCredit Leasing“ EAD versus Direktor na Direktsia „Obzhalvane i danachno-osiguritelna praktika“ — Sofia pri Tsentralno upravlenie na Natsionalnata agentsia za prihodite (NAP) (Eelotsusetaotlus — Ühine käibemaksusüsteem — Maksustatav summa — Vähendamine — Neutraalse maksustamise põhimõte — Liisingumaksete tasumata jätmise tõttu üles öeldud liisinguleping — Muudetud maksuotsus — Kohaldamisala — Maksustatavad tehingud — Kaubatarne tasu eest — „Ülesütlemishüvitise“ maksmine kuni lepingu lõpuni — Euroopa Kohtu pädevus)

9.9.2019   
            
            
               ET
            
            
               Euroopa Liidu Teataja
            
            
               C 305/18
            
         
      Euroopa Kohtu (esimene koda) 3. juuli 2019. aasta otsus (Varhoven administrativen sadi eelotsusetaotlus — Bulgaaria) — „UniCredit Leasing“ EAD versus Direktor na Direktsia „Obzhalvane i danachno-osiguritelna praktika“ — Sofia pri Tsentralno upravlenie na Natsionalnata agentsia za prihodite (NAP)
      (kohtuasi C-242/18) (1)
      
      (Eelotsusetaotlus - Ühine käibemaksusüsteem - Maksustatav summa - Vähendamine - Neutraalse maksustamise põhimõte - Liisingumaksete tasumata jätmise tõttu üles öeldud liisinguleping - Muudetud maksuotsus - Kohaldamisala - Maksustatavad tehingud - Kaubatarne tasu eest - „Ülesütlemishüvitise“ maksmine kuni lepingu lõpuni - Euroopa Kohtu pädevus)
      (2019/C 305/22)
      Kohtumenetluse keel: bulgaaria
      
         Eelotsusetaotluse esitanud kohus
      
      Varhoven administrativen sad
      
         Põhikohtuasja pooled
      
      
         Kaebaja ja kassatsioonkaebuse esitaja:„UniCredit Leasing“ EAD
      
         Vastustaja kassatsioonimenetluses: Direktor na Direktsia „Obzhalvane i danachno-osiguritelna praktika“ — Sofia pri Tsentralno upravlenie na Natsionalnata agentsia za prihodite (NAP)
      
         Resolutsioon
      
      
                  1.
               
               
                  Nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi, artikli 90 lõiget 1 tuleb tõlgendada nii, et see võimaldab liisingulepingu ülesütlemise korral vähendada käibemaksuga maksustatavat väärtust, mis on kindlasummalisena arvutatud muudetud maksuotsuses kogu lepinguperioodi vältel tasumisele kuuluvate liisingumaksete summa alusel, kuigi muudetud maksuotsus on jõustunud ja kujutab endast seega „stabiilset haldusakti“, millega on riigisisese õiguse kohaselt tuvastatud maksuvõlg.
               
            
                  2.
               
               
                  Direktiivi 2006/112 artiklit 90 tuleb tõlgendada nii, et sellises olukorras nagu põhikohtuasjas kujutavad esiteks see, kui on jäetud tasumata osa liisingulepingu alusel tasumisele kuuluvatest liisingumaksetest ajavahemikus alates maksete lakkamisest kuni lepingu ülesütlemiseni, mis ei ole tagasiulatuva toimega, ning teiseks see, kui ei ole makstud hüvitist, mis kuulub tasumisele lepingu ennetähtaegse ülesütlemise korral ja mis vastab kõikide kuni lepingu lõpuni tasumata liisingumaksete summale, endast mittetasumist, mis võib kuuluda käibemaksuga maksustatava väärtuse vähendamise kohustuse erandi alla, mis on ette nähtud selle artikli lõikes 2, välja arvatud juhul, kui maksukohustuslane tõendab, et on mõistlikult tõenäoline, et võlg jääbki tasumata, ning seda peab kontrollima eelotsusetaotluse esitanud kohus.
               
            
         (1)  ELT C 211, 18.6.2018.